Държавен вестник, бр. 58, 2025 г., стр. 110

СТР.  110	
Д Ъ Р Ж А В Е Н  В Е С Т Н И К 	
БРОЙ  58
(7) Редът за съобщаване на поднасяните 
венци и цветя по време на военни церемонии 
с военни почести е съгласно чл. 556, ал. 6, 
дори и в отсъствието на съответните офици­
ални лица.
Чл. 557. (1) Охраната на военните ритуали 
(церемонии) и ескортирането на техниката, 
когато са извън района на формированието, 
се осигуряват от служба „Военна полиция“ 
във взаимодействие с органите на службите 
за сигурност и другите служби за обществен 
ред при необходимост.
(2) В случаите по ал. 1 не по-малко от 
48 часа преди мероприятието командирите 
(началниците) на видовете въоръжени сили и 
структури на пряко подчинение на министъра 
на отбраната изпращат заявка до директора 
на служба „Военна полиция“ за осигуряване 
на охрана и/или ескорт.
Чл. 558. Военните формирования могат да 
изпълняват и други ритуали с разрешение на 
министъра на отбраната или на началника на 
отбраната. Висшите военни училища могат да 
изпълняват и ритуали при условия и по ред, 
определени в техните правилници. 
Чл. 559. Военнослужещите не поднасят 
венци от обществени, политически и непра­
вителствени организации. 
Г л а в а  ш е с т н а д е с е т а
РИТУАЛИ (ЦЕРЕМОНИИ) С УЧАСТИЕТО 
НА ВОЙСКИ
Раздел I
Ритуали (церемонии) за утвърждаване на 
българската държавност и традиция
Тържествена проверка (заря)
Чл. 560. (1) Тържествена проверка (заря) 
се провежда с разрешение на министъра на 
отбраната при честването на националния 
празник, официални празници и в други осо­
бено важни случаи. 
(2) С разрешение на министъра на от­
браната и/или на началника на отбраната 
се провеждат зари на празници на военните 
формирования и други празници.
(3) Участието на войски в тържествени зари 
и илюминации се определя за всеки отделен 
случай със заповед на командира на военно­
то формирование. В нея се посочват целта, 
съставът на войските, униформеното облек­
ло, времето, мястото, редът за построяване. 
Осигуряването на реда при провеждането на 
тържествената проверка става по заявка до 
служба „Военна полиция“.
(4) Ротите (батареите) заемат определе­
ните им места 10 минути преди началото на 
тържествената проверка съгласно примерна 
схема (приложение № 37). Командирът на 
първата рота подава команди за заемане на 
определеното място.
(5) Във времето по ал. 4 се заемат и оста­
налите места съгласно план-сценария.
(6) Седем минути преди началото на про­
верката (зарята) командирът на първата рота 
подава команда: „Роти, МИРНО!, Равнение на 
СРЕДАТА!“ за посрещане на командващия, 
след което подава команда „СВОБОДНО!“. 
(7) Пет минути преди началото на тър­
жествената проверка (зарята) командващият 
подава команда за навлизане на знамената 
(например): „Роти, РАВНИС!, Роти за знамето 
(знамената), МИРНО!, За среща отляво за 
по-ЧЕСТ!“, оркестърът изпълнява „Срещен 
марш“, ротите викат „Ура“ до заемането на 
мястото от знамето (знамената). Следва ко­
манда: „На ре-МЪК!“ („При но-ЗЕ!“).
(8) При посрещане на приемащия тържест­
вената проверка (заря) командващият подава 
команда: „Роти, РАВНИС, МИРНО, за среща 
отдясно (отляво, по фронта) за по-ЧЕСТ!“. 
(9) Командващият тържествената провер­
ка (заря) отдава чест, подхожда и рапортува 
(например): „Господин (госпожо) генерал-ма­
йор, представителните роти за участие в тър­
жествената проверка (заря) по случай Трети 
март – националния празник на Република 
България, са построени. Командващ тър­
жествената проверка – генерал-майор Иванов 
(Иванова)“.
(10) Военнослужещите извън строя отдават 
чест по време на рапорта.
(11) Приемащият тържествената провер­
ка (заря) обхожда ротите и ги поздравява 
(например): „Здравейте, войници (матроси)“. 
Отговорът е: „Здраве желаем, господин (гос­
пожо)…“. „Поздравявам Ви по случай Трети 
март – националния празник на Република 
България“. Отговорът е „Ура“. Оркестърът 
свири „Срещен марш“. При провеждане на 
тържествена проверка (заря) за почитане на 
годишнини от смъртта на видни исторически 
личности ротите не се поздравяват за викане 
на „Ура“. 
(12) До отиването на приемащия към три­
буната всички викат продължително „Ура“. 
Оркестърът изпълнява марш в прослава на 
армията „За среща на победителите“.
(13) След като приемащият заеме мястото си 
на трибуната, командващият подава команда: 
„На ре-МЪК!“ („При но-ЗЕ!“). 
(14) Произнася се реч от приемащия, след 
което се изстрелва сигнална (осветителна) 
ракета с червен цвят, а осветлението в района 
на проверката се загася.
(15) Командващият тържествената про­
верка (заря) подава команда: „Оркестър, 
ТЪРЖЕСТВЕН СИГНАЛ!“, при което се за­
палват факлите и жертвените огньове, а след 
него – „Проверка ПОЧНИ!“. По тази команда 
командирите излизат пред строя и застават 
с лице към ротите на една линия. Диктори 
(или подготвени за целта военнослужещи)